Det er din indboforsikring og herunder dækningen for rejsegods, som dækker dine ting, hvis de bliver stjålet på rejsen. Dette gælder både, når du selv er i besiddelse af dine ting, og når du sender dine ting med fx fly.
Når du sender dine ting med fx en fragtmand eller fly, så er dine ting desuden dækket, hvis de bliver beskadiget eller hvis de bliver væk - det gælder dog ikke for særligt private værdigenstande som fx smykker eller for penge.
Hvis dine ting bliver væk eller beskadiget efter overdragelse, skal du altid melde det til fly- eller rejseselskabet så hurtigt som muligt. Hvis der er tale om et flyselskab, vil du få en PIR rapport, som vi skal have en kopi af senest 21 dage efter dine ting er blevet væk eller beskadiget.
Det er også muligt at tilvælge en bagagedækning til din rejseforsikring, hvis du ønsker det.